45α. ΑΠΟΦΑΣΙΣ ΥΠΟΥΡΓΟΥ ΤΩΝ ΟΙΚΟΝΟΜΙΚΩΝ Αριθ. 11150 της 5/6 Νοεμ. 1946 Περί τρόπου εκδόσεως αδειών λιανικής πωλήσεως χαρτοσήμου. Έχοντες υπ’ όψει 1)το άρθρ. 15 του υπ’ αριθ. 187/1943 Νόμου «περί τροποποιήσεως ενίων φορολογικών Νόμων», 2)την ανάγκην εξυπηρετήσεως των συναλλαγών κατόπιν της δια των Δ. της 28/3/46 και 14/15-6-1946 γενομένης αναπροσαρμογής των παγίων τελών, και της προσθήκης δια της υπ’ αριθ. Ε. 5916/1946 αποφάσεως ημών ετέρων τριών κλάσεων κινητού επισήματος ονομαστικής αξίας δραχ. 5.000, 10.000 και 25.000, θέσεως δ’ άμα εις κυκλοφορίαν δια της υπ’ αριθ. Ε. 8764/1946 αποφάσεως ημών και φύλλων σφραγιστού χάρτου ονομαστικής αξίας δραχ. 100, 300 και 500 και 3)την από 23 Οκτ. 1946 γνώμην του κατά το άρθρ. 11 του υπ’ αριθ. 1033/1942 Ν.Δ/τος «περί τροποποιήσεως του κώδικος περί τελών χαρτοσήμου» Γνωμοδοτικού Συμβουλίου, αποφασίζομεν. 1.Αι άδειαι λιανικής πωλήσεως χαρτοσήμου και λοιπών ενσήμων διακρίνονται εις δύο κατηγορίας. Κατηγορία Α΄ Άδειαι λιανικής πωλήσεως Χαρτοσήμου (φύλλων σφραγιστού χάρτου επί κινητού επισήματος) και λοιπών ενσήμων, και εσωτερική προμηθεία 1% επί της αξίας του χαρτοσήμου και λοιπών ενσήμων, μη δυναμένη να υπερβή κατά μήνα τας 100.000 δραχμάς. Προκειμένου περί φύλλων σφραγιστού χάρτου η προμήθεια υπολογίζεται μόνον επί του τέλους χαρτοσήμου ουχί δε και επί του αντιτίμου του χάρτου. Της τοιαύτης αδείας δύνανται να τύχωσι α)Δημόσιοι, Δημοτικοί και Κοινοτικοί υπάλληλοι και υπηρέται και β)υπάλληλοι Τραπεζών, οργανισμών Δημοσίου Δικαίου και Σιδηροδρομικοί. Προκειμένου περί χορηγήσεως αδείας εις τους προϊσταμένους Τ.Τ.Τ. γραφείων, επιτρέπεται ίνα χορηγήται αύτη απροσώπως και επ’ ονόματι του εκάστοτε προϊσταμένου του Τ.Τ.Τ. Γραφείου ισχύουσα μέχρι λήξεως εκάστου Οικονομικού έτους. Κατηγορία Β΄ Άδεια λειανικής πωλήσεως χαρτοσήμου (φύλλων σφραγιστού χάρτου και κινητού επισήματος) και λοιπών ενσήμων επί προμηθεία 10% επί της αξίας του χαρτοσήμου και λοιπών ενσήμων καταβαλλομένη απ’ ευθείας υπό των αγοραστών. Προκειμένου περί φύλλων σφραγιστού χάρτου ή προμήθεια υπολογίζεται μόνον επί του τέλους χαρτοσήμου ουχί δε και επί του αντιτίμου του χάρτου. (Αντί για τη σελ. 87(α) Σελ. 87(β) Τεύχος 698 – Σελ. 117 Κώδικας Τελών Χαρτοσήμου 28.Α.α.45-45α Της τοιαύτης αδείας δύνανται να τύχωσι μόνον ιδιώται. «2.Η λιανική πώλησις χαρτοσήμου και λοιπών ενσήμων επιτρέπεται μόνον α)δια μεν τους έχοντας άδειαν Α΄ κατηγορίας πασών των εν κυκλοφορία κλάσεων (ήτοι σφραγιστού χάρτου μέχρι και της 5ης κλάσεως των δραχμών 2.000 κινητού δε επισήματος μέχρι και της 13ης κλάσεως των δραχ. 25.000) και των λοιπών ενσήμων αδιαφόρως κλάσεως και αξίας και β)δια δε τους έχοντας άδειαν Β΄ κατηγορίας, του μεν σφραγιστού χάρτου πασών των εν κυκλοφορία κλάσεων (ήτοι μέχρι και της 5ης δραχ. 2.000) του κινητού δε επισήματος μέχρι και της 12ης κλάσεως των δραχ. 10.000 και των λοιπών ενσήμων αδιαφόρως κλάσεων και αξίας». Η παρ. 2 αντικατεστάθη ως άνω δια της υπ’ αριθ. Α 14212 της 5/7 Αυγ. 1947 Αποφάσεως Υπουργού των Οικονομικών. Δια της υπ’ αριθ. Ε 4693 της 26/26 Απρ. 1948 Αποφάσεως Υπουργού Οικονομικών ωρίσθη ότι επιτρέπεται εις τους κεκτημένους αδείας λιανικής πωλήσεως χαρτοσήμου Α΄ και Β΄ κατηγορίας η πώλησις και της 6ης κλάσεως σφραγιστού χάρτου αξίας δρχ. 3.000. Δια της υπ’ αριθ. Κ. 5096/381 της 16/23 Απρ. 1975 ομοίας (παρ. 1) ωρίσθη ότι εις τους κεκτημένους άδειαν λιανικής πωλήσεως χαρτοσήμου Α΄ Κατηγορίας, επιτρέπεται η πώλησις και της 9ης κλάσεως κινητού επισήματος, αξίας δραχμών 50, εις δε τους κεκτημένους τοιαύτην άδειαν Β΄ Κατηγορίας, επιτρέπεται η πώλησις και της 8ης κλάσεως κινητού επισήματος αξίας δραχμών 25. Οι προ της ισχύος της αποφάσεως ταύτης κατέχοντες αδείας Α΄ και Β΄ Κατηγορίας λιανικής πωλήσεως χαρτοσήμου, δικαιούνται από της δημοσιεύσεως αυτής και βάσει των αυτών αδειών άνευ ετέρας διατυπώσεως να πωλούν και κινητά επισήματα των δια της παρούσης επιτρεπομένων κλάσεων 9ης και 8ης και υπό τους αυτούς όρους της παρεχομένης μέχρι τούδε προμηθείας. 3.Η άδεια λιανικής πωλήσεως χαρτοσήμου και λοιπών ενσήμων χορηγείται παρά του αρμοδίου οικονομικού Εφόρου προς ον υποβάλλεται υπό του ενδιαφερομένου σχετική αίτησις, μετά των κατά το από 17 Ιουλ. 1939 Β.Δ/μα «περί τροποποιήσεως και συμπληρώσεως του άρθρ. 10 του από 28-7-1931 Δ/τος περί κώδικος των νόμων περί τελών χαρτοσήμου» απαιτουμένων πιστοποιητικών κατόπιν αποφάσεως αυτού, ισχύει δε δια το οικον. έτος εντός του οποίου εκδίδεται. Σελ. 88(β) Τεύχος 698 – Σελ. 118 Δια της αυτής αποφάσεως του αρμοδίου οικον. Εφόρου καθορίζεται και η καταβλητέα υπό των ιδιωτών χρηματική εγγύησις δια γραμματίου παρακαταθήκης κατά τα εν άρθρ. 7 του από 17-7-1939 Β.Δ/τος, της οποίας το ποσόν ορίζεται: α)δια πόλεις μεν πληθυσμού μέχρι 4000 κατοίκων από δραχ. 10.000 μέχρι δραχ. 50.000 και β)δια πόλεις δε πληθυσμού ανωτέρου των 4000 κατοίκων από δραχ. 25.000 μέχρι δραχ. 100.000. Της τοιαύτης εγγυήσεως απαλλάσσονται οι μόνιμοι δημόσιοι υπάλληλοι και υπηρέται. Δια τα λοιπά εν τη Α΄ Κατηγορία κατονομαζόμενα πρόσωπα η ως άνω εγγύησις περιορίζεται εις το ήμισυ. Αρμόδιος δια την περιφέρειαν των οικον. Εφοριών Αθηνών προς έκδοσιν αδειών λιανικής πωλήσεως χαρτοσήμου ορίζεται κατ’ εξαίρεσιν ο Ι΄ Οικον. Έφορος Αθηνών. 4.(Αι ως άνω αποφάσεις των Οικον. Εφόρων υπόκεινται πάντοτε εις την έγκρισιν ημών). Δυνάμει του ενάτου άρθρου παρ. 2 Β.Δ. 6/7 Ιουν. 1951 αι ως άνω αποφάσεις των Οικον. Εφόρων δεν υπόκεινται εις την έγκρισιν του Υπουργού των Οικονομικών. 5.Πάσα διάταξις του από 17-7-1939 Β.Δ/τος «περί τρόπου χορηγήσεως αδειών λιανικής πωλήσεως χαρτοσήμου» και των μεταγενεστέρων Νόμων, Δ/των ή αποφάσεων ορίζουσα άλλως τα του τέλους των αδειών, των κλάσεων μέχρι των οποίων επιτρέπεται η λιανική πώλησις χαρτοσήμου, τα των ποσοστών ή των προμηθειών ως και περί του ποσού της καταβλητέας εγγυήσεως καταργείται από της ισχύος της παρούσης. 6.Άδειαι χορηγηθείσαι δυνάμει της υπ’ αριθ. Ε. 1173 από 20 Μαρτ. 1945 αποφάσεως ημών διατηρούνται εν ισχύϊ μέχρι τέλους του Οικον. έτους 1946-47, οι αδειούχοι δε εκατέρας των άνω Κατηγοριών δικαιούνται να πωλώσιν χαρτόσημον και λοιπά ένσημα, άνευ άλλων διατυπώσεων μέχρι και των δια της παρούσης επιτρεπομένων κλάσεων και υπό τους όρους της παρεχομένης δια ταύτης προμηθείας. Η ισχύς της παρούσης άρχεται από της 1 Δεκ. 1946. Δια της υπ’ αριθ. Σ. 5239/567 της 22 Ιουλ./16 Αυγ. 1978 (ΦΕΚ Β΄ 680) αποφ. Υπ. Οικον. επιτρέπεται η άνευ προμηθείας και αδείας του Οικονομικού Εφόρου λιανική πώληση χαρτοσήμου και λοιπών ενσήμων από τις Τράπεζες και τα Υποκαταστήματα αυτών, που λειτουργούν νομίμως στην Ελλάδα με ευθύνη των εκάστοτε προϊσταμένων τούτων. 28.Α.α.45α Κώδικας Τελών Χαρτοσήμου 